Vážení rodičia,

ak budete mať záujem individuálne integrovať svoje dieťa a vzdelávať ho podľa **individuálneho výchovnovzdelávacieho plánu,** bude nám umožnené takémuto žiakovi poskytnúť:

-viac času na vypracovanie písomných prác alebo zadaní,

-individuálny prístup,

-používanie vlastných pomôcok ako napríklad gramatické tabuľky, slovníky, tabuľky vzorcov a pod.

Vo štvrtom ročníku môže integrovaný žiak podať **žiadosť o úpravu maturitnej skúšky** v prípade, že správa od psychológa a špeciálneho pedagóga **nebude staršia ako dva roky** , budú mu umožnené nasledujúce úpravy:

-odpustenie písomnej alebo ústnej (podľa vlastného rozhodnutia žiaka) časti MS z cudzieho jazyka,

-predĺženie času na písomnej MS zo slovenského jazyka.

Samozrejme chápeme, že štúdium na našej škole môže byť pre dieťa so špeciálnymi poruchami učenia náročné, avšak ako odborná škola nemôžeme z našich požiadaviek ľubovoľne uberať, preto vám odporúčame zvážiť všetky možnosti, ktoré ponúkame. Ak sa rozhodnete pre individuálnu integráciu, je nutné, aby ste v termíne do **10.9. príslušného školského roka,** kedy žiak začal štúdium na našej škole, odovzdali nasledovné dokumenty:

**-žiadosť o integráciu** (dostanú od nás),

-**podpísané tlačivo NÁVRH**, upozorňujem , že vypisujete len prvú stranu (dostanú od nás),

-**správy od špeciálneho pedagóga a psychológa (**tieto zabezpečíte vy)**.**

 Mgr. Katarína Ostradická

 Školský špeciálny pedagóg